Diari Oficial de la Generalitat Valenciana


Sumari del DOGV 3544, del 22-07-1999 (1999/6377)

ORDRE de 24 de juny de 1999, de la Conselleria de Cultura, Educació i Ciència, per la qual es modifica parcialment l'Ordre de 16 d'agost de 1994, de la Conselleria d'Educació i Ciència, per la qual s'establixen els certificats oficials administratius de coneixements de valencià que expedirà la Junta Qualificadora de Coneixements de Valencià i s'homologuen i es revaliden d'altres títols i certificats.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/06/24/(1)/dof/vci/html**

### Dades del document

Número de DOGV
:   3544

Data del DOGV
:   22-07-1999

Secció del DOGV
:   I. DISPOSICIONS GENERALS

Número del document
:   1999/6377


Data del document
:   24-06-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * Junta Qualificadora de Coneixements de Valencià
    * reconeixement de títols
    * legislació
    * títol d'estudis
    * equivalència de títols
    * reconeixement d'estudis

ORDRE de 24 de juny de 1999, de la Conselleria de Cultura, Educació i Ciència, per la qual es modifica parcialment l'Ordre de 16 d'agost de 1994, de la Conselleria d'Educació i Ciència, per la qual s'establixen els certificats oficials administratius de coneixements de valencià que expedirà la Junta Qualificadora de Coneixements de Valencià i s'homologuen i es revaliden d'altres títols i certificats. [1999/M6377]
  
L'Ordre de 16 d'agost de 1994, de la Conselleria d'Educació i Ciència, per la qual s'establixen els certificats oficials administratius de coneixements de valencià que expedirà la Junta Qualificadora de Coneixements de Valencià i s'homologuen i es revaliden d'altres títols i certificats, preveu en l'article 3 la possibilitat d'obtindre el certificat de grau elemental de coneixements de valencià acreditant haver superat els estudis de valencià en tots els cursos de l'Educació Primària i de l'Educació Secundària Obligatòria.
  
En la mencionada ordre es va introduir una disposició transitòria que contemplava la possibilitat d'obtindre el mateix certificat mitjançant l'acreditació acadèmica d'haver superat els estudis de valencià en tots els nivells d'Educació General Bàsica.
  
S'ha observat que es donen molts casos de persones que han realitzat els seus estudis seguint el sistema educatiu anterior a la Llei Orgànica 1/1990, de 3 d'octubre, d'Ordenació General del Sistema Educatiu, i no ha cursat estudis de valencià en tota l'Educació General Bàsica, però sí en el Batxillerat Unificat Polivalent i el Curs d'Orientació Universitària, o en la Formació Professional. Atenent els programes de l'assignatura de valencià dels citats estudis, s'ha considerat que les persones que hagen superat la totalitat d'estos, o la part que es considere suficient, també haurien de poder obtindre el certificat de grau elemental de coneixements de valencià.
  
El Ple de la Junta Qualificadora de Coneixements de Valencià, en la sessió celebrada l'11 de maig de 1999, ha considerat molt favorable esta equiparació.
  
Per tot açò, fent ús de les atribucions que m'han sigut conferides per l'article 35 de la Llei 5/1983, de 30 de desembre, de Govern Valencià,
  
ORDENE
  
Article únic
  
Es modifica la disposició transitòria de l'Ordre de 16 d'agost de 1994, de la Conselleria d'Educació i Ciència, per la qual s'establixen els certificats oficials administratius de coneixements de valencià que expedirà la Junta Qualificadora de Coneixements de Valencià i s'homologuen i es revaliden d'altres títols i certificats, que passarà a tindre la següent redacció:
  
«Podran obtindre el certificat de grau elemental de coneixements de valencià les persones que presenten la certificació acadèmica que acredite que han cursat i superat l'àrea o l'assignatura de valencià en algun dels següents estudis:
  
a) En tots els cursos d'Educació General Bàsica.
  
b) En un mínim de tres cursos d'entre els cursos de Batxillerat Unificat Polivalent i el Curs d'Orientació Universitària.
  
c) En els dos cursos del primer cicle i en els dos primers cursos del segon cicle de Formació Professional.»
  
DISPOSICIÓ FINAL
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 24 de juny de 1999.
  
El conseller de Cultura, Educació i Ciència,


Còpia Permalink ELI